Noi restricții în Cehia după un record de infectări – 2.139.
Barurile şi pub-urile din Cehia vor fi închise între 00:00 şi 06.00. Majoritatea persoanelor infectate cu COVID, în Cehia, au între 20 şi 29 de ani. Cehia a ajuns la un număr record de peste 2.000 de persoane infectate.
Guvernul ceh revine cu noi măsuri restrictive. Ministrul Sănătăţii de acolo a anunţat că toate barurile, restaurantele şi cluburile vor fi închise de sâmbătă între miezul nopţii şi 6 dimineaţa. Asta pentru că în ultima perioadă, cei mai mulți infectați au între 20 şi 29 de ani.Restricții sunt și până la ora la care se închid. În baruri, de exemplu, nu au voie să stea în picioare mai mult de 10 oameni. Iar dacă sunt peste 10, fiecare trebuie să aibă un bilet pentru un loc anume. De asemenea, dacă oamenii stau în picioare sau se mişcă, trebuie să poarte mască.Adam Vojtech, ministrul ceh al Sănătăţii: "Trebuie să recunoaştem: nu trăim într-o situaţie normală. Nu trăim vremuri normale şi toţi trebuie să ne comportăm în consecinţă."De azi, elevii sunt obligați să poarte măşti în toate spaţiile şcolii.Cehia a înregistrat un nou record, miercuri, cu 2.139 de oameni infectați.